Ar Sophora Toromiro a zo ur wezenn vihan eus familh ar Fabaceae, hag a vez kavet nemet en inizi ar meurvor Habask. Toromiro all ebet zo bet kavet war ar blanedenn, neuze dont a ra sur a-walch ar blantenn-se eus Enez Pask (ar roudoù koshañ kavet a zo deus 30 000 bloaz zo). Implijet e oa ar wezenn-se evit kizellañ moaioù e koad, met distrujet e voent dre fazi an deñved degaset gant an Europiz. Ar wezenn Toromiro diwezhañ kavet a voe e 1955, gant an henoniour Thor Heyerdhal, er menez-tan Rano Kao. Kavet e voe ar plantoù ral-tre, dreist-holl er menez-tan-se. Miret int(ar plantoù ral) e mirdioù evel hini ar Chili hag hini Norvegia. Ur bern a daol-esae zo bet graet evit plantañ ar plantoù-se war an enezenn, met chwitaet e voent holl.